CELEX: C2007/170/64
Language: hu
Date: 2007-07-21 00:00:00
Title: T-182/07. sz. ügy: 2007. május 29-én benyújtott kereset – Borco-Marken-Import Matthiesen kontra OHIM – Tequilas del Señor (TEQUILA GOLD Sombrero Negro)

21.7.2007   
            
            
               HU
            
            
               Az Európai Unió Hivatalos Lapja
            
            
               C 170/33
            
         2007. május 29-én benyújtott kereset – Borco-Marken-Import Matthiesen kontra OHIM – Tequilas del Señor (TEQUILA GOLD Sombrero Negro)
   (T-182/07. sz. ügy)
   (2007/C 170/64)
   A keresetlevél nyelve: angol
   Felek
   
      Felperes: Borco-Marken-Import Matthiesen GmbH & Co. KG (Hamburg, Németország) (képviselő: M. Wolter ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Tequilas del Señor S A de CV (Guadalajara, Mexikó)
   Kereseti kérelmek
   A felperes keresetében azt kéri, hogy az Elsőfokú Bíróság:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsának 2007. március 7-i határozatát (R 1285/2005-1. sz. ügy);
            
         
               —
            
            
               a Belső Piaci Harmonizációs Hivatalt (védjegyek és formatervezési minták) kötelezze a felperes költségeinek viselésére.
            
         Jogalapok és fontosabb érvek
   
      A közösségi védjegy bejelentője: Tequilas del Señor SA de CV.
   
      Az érintett közösségi védjegy: a „TEQUILA GOLD Sombrero Negro” ábrás közösségi védjegy a 33. osztályba tartozó áruk tekintetében (2 722 122. sz. védjegybejelentés).
   
      A felszólalási eljárásban hivatkozott védjegy vagy megjelölés jogosultja: Borco-Marken-Import Matthiesen GmbH & Co. KG.
   
      A hivatkozott védjegy vagy megjelölés: a „SIERRA” és a „CACTUS JACK SHOOTER” szóelemeket tartalmazó nemzeti ábrás védjegyek, valamint a „piros sombrero kalapot” tartalmazó nemzeti ábrás védjegy a 33. osztályba tartozó áruk tekintetében.
   
      A felszólalási osztály határozata: a felszólalás elutasítása.
   
      A fellebbezési tanács határozata: a fellebbezés elutasítása.
   
      Jogalapok: a 40/94/EK tanácsi rendelet 8. cikke (1) bekezdése b) pontjának megsértése.